Spoločnosť **Fpt Slovakia s.r.o.** so sídlom Južná trieda 6, 040 01 Košice, Slovenská republika, IČO 35 883 375, zapísaná v obchodnom registri okresného súdu Košice I oddiel Sro, vložka č. 16040/V (ďalej len ako „**spoločnosť**“) ako prevádzkovateľ týmto v súlade so svojou informačnou povinnosťou v zmysle článku 13 a 14 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov) (ďalej len „**Nariadenie EÚ**“) a

Zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „**Zákon**“) poskytuje dotknutým osobám nižšie uvedené informácie o spracúvaní osobných údajov dotknutých osôb prevádzkovateľom. Dotknutou osobou sa rozumie identifikovaná alebo identifikovateľná fyzická osoba, ktorej osobné údaje sú predmetom spracúvania.

Spoločnosť Fpt Slovakia s.r.o. prostredníctvom **politiky** Integrovaného manažérskeho systému prijala okrem iného aj **záväzok** spoločnosti udržiavať vysokú úroveň informačnej bezpečnosti vrátane ochrany osobných údajov. Spoločnosť má zavedený a udržiava **systém manažérstva informačnej bezpečnosti** v súlade s požiadavkami normy ISO/IEC 27001:2013 ako súčasť Integrovaného manažérskeho systému. V spoločnosti sa pravidelne vykonáva **audit** stavu informačnej bezpečnosti formou interných alebo externých auditov. Spoločnosť má na systém manažérstva informačnej bezpečnosti **certifikát** ISO/IEC 27001:2013 vydaný certifikačným orgánom ISOQAR SK s.r.o.

# Identifikačné a kontaktné údaje prevádzkovateľa

|  |  |
| --- | --- |
| Obchodné meno: | **Fpt Slovakia s.r.o.** |
| Sídlo: | Južná trieda 6,  040 01 Košice,  Slovenská republika |
| IČO: | 35 883 375 |
| Zápis v Obchodnom registri: | Okresný súd Košice I, odd.: Sro, vl. č.: 16040/V |
| E-mailová adresa: | svk.contact@fpt.sk |
| Korešpondenčná adresa: | **Fpt Slovakia s.r.o.**  Južná trieda 6,  040 01 Košice,  Slovenská republika |
| Telefónny kontakt: | +421 55 610 16 00 |
| Kontaktný email **osoby zodpovednej za dohľad nad ochranou osobných údajov**: | OsobneUdaje@fpt.sk |

# Účely a právne základy spracúvania osobných údajov

Vaše osobné údaje budú spracúvané na základe osobitných právnych predpisov a účelov, ktoré sú stanovené prevádzkovateľom:

|  |  |  |  |  |
| --- | --- | --- | --- | --- |
| **Účel spracúvania** | **Právny základ spracovateľskej činností** | **Kategórie dotknutých osôb** | **Kategória**  **príjemcov** | **Lehota na výmaz OÚ** |
| *Plnenie povinností zamestnávateľa súvisiacich s pracovnoprávnym vzťahom a obdobným vzťahom* | *čl. 6 ods. 1 písm. b) GDPR (príslušná pracovná zmluva alebo dohoda) zákon č. 311/2001 Z. z. Zákonník práce v znení neskorších predpisov,  zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov,* | zamestnanci, manželia alebo manželky zamestnancov, vyživované deti zamestnancov, rodičia vyživovaných detí zamestnancov, blízke osoby, bývalí zamestnanci | Accace s.r.o., FPT SOFTWARE COMPANY LIMITED | do 70 rokov veku alebo 50 rokov po ukončení pracovného pomeru |
| *Plnenie povinností zamestnávateľa voči sociálnej poisťovni* | *zákon č. 461/2003 Z. z. o sociálnom poistení v znení neskorších predpisov, zákon č. 43/2004 Z. z. o starobnom dôchodkovom sporení v znení neskorších predpisov,  zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov,  zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov* | zamestnanci, manželia alebo manželky zamestnancov, vyživované deti zamestnancov, rodičia vyživovaných detí zamestnancov, blízke osoby, bývalí zamestnanci | Sociálna poisťovňa | 10 rokov |
| *Plnenie povinností zamestnávateľa voči zdravotnej poisťovni* | *zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov* | zamestnanci, manželia alebo manželky zamestnancov, vyživované deti zamestnancov, rodičia vyživovaných detí zamestnancov, blízke osoby, bývalí zamestnanci | Zdravotná poisťovňa |
| *Plnenie daňových povinností* | *zákon č. 595/2003 Z. z. o dani z príjmov v znení neskorších predpisov zákon č. 563/2009 Z. z. o správe daní (daňový poriadok) a o zmene a doplnení niektorých zákonov* | zamestnanci a ich blízke osoby | Daňový úrad |
| *Plnenie povinností zamestnávateľa na úseku bezpečnosti a ochrany zdravia* | *zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov* | zamestnanci | školiaci subjekt | 5 rokov po ukončení alebo zániku povinnosti |
| *Mzdová politika zamestnávateľa* | *zákon č. 311/2001 Z. z. Zákonník práce v znení neskorších predpisov,  zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov,  zákon č. 461/2003 Z. z. o sociálnom poistení v znení neskorších predpisov, zákon č. 595/2003 Z. z. o dani z príjmov v znení neskorších predpisov,  zákon č. 43/2004 Z. z. o starobnom dôchodkovom sporení v znení neskorších predpisov,  zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov,  zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov,  zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov,  zákon č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov* | zamestnanci, vyživované deti zamestnancov, bývalí zamestnanci | Zdravotné poisťovne, Sociálna poisťovňa, Daňový úrad, DDS | do 70 rokov veku alebo 50 rokov po ukončení pracovného pomeru |
| *Prezentácia, propagácia prevádzkovateľa spočívajúca vo zverejnení fotografií z podujatí organizovaných prevádzkovateľom* | *Čl. 6 ods. 1 písm. f) GDPR (oprávnený záujem prevádzkovateľa)* | zamestnanci, ich rodinný príslušníci | marketingová agentúra | Po dobu 3 rokov odo dňa konania podujatia. Vybrané fotografie môžu byť ponechané aj na dlhšie obdobie (od dátumu vzniku spoločnosti) v rámci archívnych záberov využívaných pri komunikácií historických míľnikov spoločnosti. |
| *Prezentácia, propagácia prevádzkovateľa a skupiny Fpt spočívajúca vo zverejnení fotografií a videozáznamu zamestnancov* | *čl. 6 ods. 1 písm. a) GDPR (súhlas)* | zamestnanci | - | v zmysle udeleného súhlasu |
| *Evidencia uchádzačov o zamestnanie* | *čl. 6 ods. 1 písm. a) GDPR (súhlas)* | uchádzači o zamestnanie | LMC s.r.o. | 1 rok/od 82022 na 2 roky |
| *Plnenie záväzkových vzťahov* | *čl.6 ods. 1 písmeno b) GDPR (plnenie zmluvy) čl. 6 ods. 1 písm. f) GDPR (oprávnený záujem prevádzkovateľa) zákon č. 250/2007 Z. z. o ochrane spotrebiteľa, zákon č. 40/1964 Zb. Občiansky zákonník zákon č. 513/1991 Zb. Obchodný zákonník v znení neskorších predpisov* | zákazníci, dodávatelia, ich zamestnanci, kontaktné osoby | - | Do riadneho splnenia záväzkového vzťahu (počas jeho trvania a do uplynutia lehôt na uplatnenie prípadných nárokov, avšak max. 3 roky od splnenia predmetu záväzkového vzťahu. Prípadne po dobu určenú osobitným predpisom. |
| *Spracovanie účtovníctva, účtovných a ekonomických dokladov* | *Zákon č. 431/2002 Z. z. o účtovníctve v znení neskorších predpisov,  zákon č. 222/2004 Z. z. o dani z pridanej hodnoty v znení neskorších predpisov,  zákon č. 145/1995 Z. z. o správnych poplatkoch v znení neskorších predpisov, zákon č. 40/1964 Zb. Občiansky zákonník v znení neskorších predpisov,  zákon č. 311/2001 Z. z. Zákonník práce v znení neskorších predpisov,  zákon č. 513/1991 Zb. Obchodný zákonník v znení neskorších predpisov* | zamestnanci, zákazníci, dodávatelia | externí daňoví poradcovia a audítori, daňový úrad | 10 rokov |
| *Vzájomná komunikácia* | *čl. 6 ods. 1. písm. a) GDPR (súhlas) čl. 6 ods. 1 písm. f) GDPR (oprávnený záujem prevádzkovateľa)* | akékoľvek dotknuté osoby | - | max. 1 rok po ukončení komunikácie |
| *Správa registratúry* | *Zákon č. 395/2002 Z. z. o archívoch a registratúrach* | zamestnanci, zákazníci, dodávatelia, iné dotknuté osoby | - | 5 rokov, pokiaľ nie je stanovené inak v zmysle zákona uvedeného v právnom základe a interných smerníc |
| *Bezpečnosť, ochrana majetku - Kamerový systém a evidencia fyzickej bezpečnosti.* | *Čl. 6 ods. 1 písm. f) GDPR (oprávnený záujem prevádzkovateľa)* | zamestnanci, zákazníci a iné dotknuté osoby | poskytovateľ služieb v oblasti súkromnej bezpečnosti | max. 15 dní |
| *Kolektívne pracovnoprávne vzťahy* | *zákon č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, § 229 až § 250a zákona č. 311/2001 Z. z. Zákonník práce v znení neskorších predpisov, Kolektívna zmluva* | zamestnanci | zástupcovia zamestnancov | 10 rokov |
| *Evidencia a vybavovanie podnetov podaných k prešetreniu protispoločenskej činnosti* | *zákon č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov* | osoba podávajúca podnet a iné osoby nevyhnutné pre prešetrenie podnetu | - | do splnenia účelu a v zmysle zákona uvedeného v právnom základe |
| *Evidencia vstupov do objektu prevádzkovateľa (Bezpečnosť, ochrana majetku a zdravia)* | *čl. 6 ods. 1 písm. f) GDPR (oprávnený záujem prevádzkovateľa)* | zamestnanci a iné fyzické osoby vstupujúce do objektu prevádzkovateľa | poskytovateľ služieb v oblasti súkromnej bezpečnosti | 1 rok |
| *Vedenie korporátnej agendy* | *zákon č. 513/1991 Zb. Obchodný zákonník v znení neskorších predpisov* | spoločníci, konatelia, členovia orgánov spoločnosti | advokát | do splnenia účelu a v zmysle zákona uvedeného v právnom základe |
| *Vymáhanie pohľadávok a vedenie súdnych sporov* | *čl. 6 ods. 1 písm. f) GDPR (oprávnený záujem prevádzkovateľa) zákon č. 40/1964 Zb. Občiansky zákonník v znení neskorších predpisov zákon č. 513/1991 Zb. Obchodný zákonník v znení neskorších predpisov zákon č. 233/1995 Z. z. o súdnych exekútoroch a exekučnej činnosti (Exekučný poriadok) v znení neskorších predpisov zákon č. 160/2015 Z. z. Civilný sporový poriadok v znení neskorších predpisov* | zamestnanci, zákazníci, dodávatelia | advokát, exekútor | 10 rokov po právoplatnom skončení súdneho sporu alebo vymožením pohľadávky |
| *Evidencia dochádzky* | *zákon č. 311/2001 Z. z. Zákonník práce v znení neskorších predpisov* | zamestnanci | - | Minimálne 20 rokov, viac len v súlade s registratúrnym poriadkom alebo inými predpismi |
| *Bezpečnosť a stabilita informačných systémov a siete Prevádzkovateľa* | *Čl. 6 ods. 1 písm. f) GDPR (oprávnený záujem prevádzkovateľa - spočívajúci v ochrane práv, právom chránených záujmov a majetku vo svojom vlastníctve, ako aj na ochrane práv a právom chránených záujmov a majetku vo vlastníctve iných osôb a v zabezpečení riadnej prevádzky IT systémov, infraštruktúry a aplikácií, ich bezpečnosti a ochrany pred narušením)* | zamestnanci a iné dotknuté osoby | - | v zmysle interných smerníc |
| *Vybavovanie žiadosti dotknutých osôb o uplatnenie svojich práv* | *GDPR zákon č. 18/2018 Z. z. o ochrane osobných údajov v platnom znení* | dotknuté osoby | - | do riadneho vybavenia žiadosti |
| *Plnenie zmluvy o vyslaní zamestnanca* | *čl. 6 ods. 1 písmeno b) GDPR (plnenie zmluvy) zákon č. 351/2015 Z. z. o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov* | vyslaní zamestnanci | FPT SOFTWARE COMPANY LIMITED | 10 rokov |
| *Vedenie výberového konania* | *čl. 6 ods. 1 písm. b) GDPR (predzmluvné vzťahy),*  *zákon č. 311/2001 Z. z. Zákonník práce v znení neskorších predpisov* | *uchádzači o zamestnanie* | - | *1 rok/od 82022 na 2 roky* |
| *Zabezpečenie efektívneho výkonu pracovných činností, podpora a zlepšenie firemnej kultúry, zvýšenie motivácie dosahovania lepších pracovných výsledkov* | *čl. 6 ods. 1 písm. f) GDPR (oprávnený záujem prevádzkovateľa)* | *zamestnanci* | *FPT SOFTWARE COMPANY LIMITED* | *po dobu registrácie na interných aplikáciách* |

# Poskytovanie osobných údajov

Vaše osobné údaje sprístupňujeme len v nevyhnutnej miere a vždy pri zachovaní mlčanlivosti príjemcu údajov v súlade s § 79 Zákona. V závislosti od účelu spracúvania a konkrétnych okolností patria medzi typických príjemcov Vašich osobných údajov:

* orgány štátnej správy a verejnej moci
* poisťovne
* orgány činné v trestnom konaní
* strážna služba
* cudzinecká polícia
* poskytovatelia štandardného softvérového vybavenia, cloudových alebo hostingových služieb (napr. Microsoft 365, Atlassian, a pod.)) alebo technickej podpory našej spoločnosti;
* poskytovatelia analytických nástrojov (napr. Google);
* zamestnanci a orgány našej spoločnosti;

# Osobné údaje prenášané do tretích krajín alebo medzinárodných organizácií

Prenášanie osobných údajov do tretích krajín alebo medzinárodných organizácií sa nerealizuje, Anonymizované štatistické údaje a bežné osobné údaje zamestnancov sa poskytujú pre Vietnam, FPT SOFTWARE COMPANY LIMITED.

# Profilovanie

Spoločnosť **nevykonáva** automatizované profilovanie – teda také spracovateľské operácie, na základe ktorých by dochádzalo k prijímaniu rozhodnutia s právnym účinkom alebo iným podstatným vplyvom na Vašu osobu, ktoré by boli založené výlučne len na plne automatizovanom spracúvaní Vašich osobných údajov.

# Cookies

Cookies sú malé textové súbory, ktoré zlepšujú používanie webstránky napr. tým, že umožňujú rozpoznať predchádzajúcich návštevníkov pri prihlasovaní do užívateľského prostredia, zapamätaním voľby návštevníka pri otváraní nového okna, meraní návštevnosti webstránky alebo spôsobu jej využívania pre jej užívateľské zlepšovanie. Naše webové stránky používajú súbory cookies najmä na účely základného / všeobecného merania návštevnosti. Okrem toho nám tieto technológie pomáhajú lepšie pochopiť správanie používateľov. Aj keď sú informácie zhromažďované pomocou cookies a ďalších podobných technológií typicky neosobnej povahy, tak v rozsahu, v ktorom sú adresy IP (Internet Protocol) a podobné identifikátory považované právnym poriadkom za osobné údaje, zachádzame s týmito identifikátormi ako s osobnými údajmi.

# Aké cookies používame a prečo?

* **Nevyhnutné (technické) cookies**

Niektoré cookies sú potrebné na zabezpečenie základných funkcií. Bez týchto súborov cookies nebude web fungovať správne a sú predvolene povolené a nemožno ich deaktivovať ani vymazať.

* **Analytické cookies**

Analytické cookies nám pomáhajú zlepšovať našu webovú stránku zhromažďovaním a hlásením informácií o jej použití. Tieto údaje slúžia primárne na optimalizáciu funkčnosti našej webovej stránky.

Tieto súbory cookies obsahujú informácie, ako pracujete s našou webovou stránkou – ako anonymný používateľ (zhromažďované údaje vás osobne **neidentifikujú**).

* **Marketingové cookies**

Marketingové cookies sa používajú na sledovanie návštevníkov naprieč webovými stránkami, aby vydavatelia mohli zobrazovať relevantné a pútavé reklamy.

Na prispôsobenie obsahu a reklám, poskytovanie funkcií sociálnych médií a analýzu návštevnosti používame súbory cookies. Informácie o tom, ako používate naše webové stránky, poskytujeme aj našim partnerom v oblasti sociálnych médií, inzercie a analýzy. Títo partneri môžu príslušné informácie skombinovať s ďalšími údajmi, ktoré ste im poskytli alebo ktoré od vás získali, keď ste používali ich služby.

**Presný popis cookies ktoré spracovávame je uvedený na našej webovej stránky vo vyhlásení o cookies kliknutím na ikonu  v ľavom dolnom rohu obrazovky.**

# Zabezpečenie vašich osobných dát

Ochrana osobných údajov v našej spoločnosti nie je novinkou súvisiacou s prijatím aktuálnych legislatívnych noriem. Naša spoločnosť dlhodobo plní svoje povinnosti a záväzky týkajúce sa ochrany osobných údajov. Máme zavedený a používame systém manažérstva informačnej bezpečnosti certifikovaný podľa normy ISO/IEC 27001:2013, ktorého súčasťou sú zodpovedajúce technické, personálne a organizačné opatrenia na ochranu osobných údajov pred náhodným nebo nezákonným zničením, náhodnou stratou nebo zmenou, neoprávneným zverejnením, prístupom, skladovaním alebo prenosom a proti všetkým ostatným podobám protiprávneho spracovania, vrátane tiež neprimeraného zberu alebo ďalšieho spracovania osobných údajov. Tieto opatrenia zaisťujú dostatočnú úroveň ochrany osobných údajov v súlade so zásadami Nariadenia EÚ.

# Práva dotknutej osoby

Nariadenie EÚ ustanovuje všeobecné podmienky výkonu Vašich jednotlivých práv. Ich existencia však automaticky neznamená, že pri uplatňovaní jednotlivých práv im bude z našej strany vyhovené nakoľko v konkrétnom prípade sa môžu uplatňovať aj výnimky resp. niektoré práva sú naviazané na konkrétne podmienky, ktoré nemusia byť v každom prípade splnené. Vašou žiadosťou týkajúcou sa konkrétneho práva sa budeme vždy zaoberať a skúmať z hľadiska právnej úpravy a uplatniteľných výnimiek.

Ako dotknutá osoba máte najmä:

* právo požiadať o **prístup k osobným údajom** podľa článku 15 Nariadenia EÚ, ktoré o Vás spracúvame. Toto právo zahŕňa právo na potvrdenie o tom, či o Vás spracúvame osobné údaje, právo získať prístup k týmto údajom a právo získať kópiu osobných údajov, ktoré o Vás spracúvame, ak je to technicky uskutočniteľné. Odvolanie súhlasu nemá vplyv na zákonnosť spracúvania osobných údajov, ktoré sme na jeho základe o Vás spracúvali;
* **právo na opravu a doplnenie** osobných údajov podľa článku 16 Nariadenia EÚ, ak o Vás spracúvame nesprávne alebo neúplne osobné údaje; Snažíme sa zabezpečiť presnosť, úplnosť a aktuálnosť informácií, ktoré o Vás máme k dispozícii.
* **právo na vymazanie** Vašich osobných údajov podľa článku 17 Nariadenia EÚ; máte právo nás požiadať o vymazanie Vašich osobných údajov, Vaše právo je však potrebné posúdiť z pohľadu všetkých relevantných okolností.
* **právo na obmedzenie spracúvania** osobných údajov podľa článku 18 Nariadenia EÚ; Keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať, ste oprávnený nás požiadať, aby sme prestali používať Vaše osobné údaje.
* **právo na prenosnosť** údajov podľa článku 20 Nariadenia EÚ, ak sa spracúvanie osobných údajov zakladá na právnom základe súhlasu podľa plnenia zmluvy;
* ak o Vás spracúvame osobné údaje na základe Vášho súhlasu so spracúvaním osobných údajov, máte **právo** kedykoľvek **svoj súhlas odvolať**;
* máte **právo** kedykoľvek účinne **namietať** proti spracúvaniu osobných údajov na účely priameho marketingu (jedná sa len o zasielanie marketingového newsletteru); dané právo môžete realizovať buď odhlásením sa z odberu v texte každého marketingovo zameraného emailu alebo zaslaním námietky na naše kontaktné údaje uvedené nižšie;
* takisto máte **právo** kedykoľvek **podať sťažnosť** Úradu na ochranu osobných údajov Slovenskej republiky alebo obrátiť sa so žalobou na príslušný súd. V každom prípade odporúčame akékoľvek spory, otázky alebo námietky riešiť primárne komunikáciou s našou spoločnosťou.

Všetky otázky a pripomienky k ochrane osobných údajov, prípadne požiadavky na uplatnenie práv podľa Nariadenia EÚ môžete zasielať na uvedené kontaktné miesta uvedené v úvode dokumentu v kapitole „Identifikačné a kontaktné údaje prevádzkovateľa“

**Prevádzkovateľ je oprávnený aktualizovať a dopĺňať tento dokument, ktorým si plní svoju informačnú povinnosť o spracúvaní osobných údajov voči dotknutej osobe.**

**Tento dokument Prevádzkovateľ priebežne aktualizuje a zverejňuje na svojej internetovej stránke.**